Številka: 900 – 276/2016 - 3

Datum: 20. 10. 2016

**Z A P I S N I K**

**8. redne seje Sveta Četrtne skupnosti Moste** (ČS Moste), ki je bilav sredo, dne 19. 10. 2016, ob18.00 uri na sedežu ČS Moste, Ob Ljubljanici 36 a, Ljubljana.

NAVZOČI:

Elvis BALTIĆ, Igor BOLE, Matej ČEPELJNIK, Stanislava Marija FERENČAK MARIN, Igor HORVAT, Mojca JAGER, Mira KLJUČANIN, Nataša LIVOJEVIĆ, Stanislav MARKOJA, Radmila ŠEŠIĆ, Jožica VIRANT, Milorad VOJNOVIĆ, Mitja ZAPLATIL.

OSTALI NAVZOČI:

Marko Podobnik-predsednik VK ČS Moste, Darja Gogala, Barbara Šivec-obe SLS MU MOL.

Opravičili: Dmitar Grubor, Lara Valič, Blanka Vilfan.

Odsotni: Živa Nevenkić.

Članice in člane Sveta ČS Moste ter goste oz. ostale vabljene je pozdravila predsednica Sveta in jim izrekla dobrodošlico na 8. seji Sveta ČS Moste 5. mandata. Čestitala je rojstne dneve članom, ki so imeli od pretekle do te seje rojstni dan. Nato je bila preverjena sklepčnost: od 17 članov je bilo navzočih 13 članov.

Predsednica je **podala UGOTOVITEV, DA JE BILA 8. SEJA SKLEPČNA.**

Vsi vabljeni so na mizo prejeli nekaj pobud, zato so bile predlagane dopolnitve dnevnega reda:

* pri 3. točki se doda alineja**: SLS MU MOL: predlog lokacij za postajališča bicikelj,**
* pri 3. 3očki se doda alineja: **Občan…: predlog za hitrostne ovire Pod ježami-Partizanska**.

K 5. točki sta za dopolnitev podala predlog ga. Virant in g. Horvat, in sicer:

* pri 5. točki se doda alineja: **nakup knjig »Moščanska kronika«.**

Predlagane dopolnitve so bile dane v razpravo, ki je ni bilo, zato je bilo predlagano glasovanje.

Navzočih je bilo13 članov Sveta. Za predlagano dopolnitev je glasovalo13članov Sveta.

**PREDLOG VSEH TREH DOPOLNITEV DNEVNEGA REDA JE BIL SPREJET.**

Dopolnjen dnevni red je bil predlagan in podano povabilo h glasovanju

**DNEVNI RED:**

**1. Zapisniki** sej Sveta ČS Moste

**2. Poročila** *o udeležbah in posvetih*

(MAO – otvoritev opečnatih teras Future arch.platform; MOL-koordinacije s podžupanom, zbori članov: ZZB Moste-Selo-Nove Fužine, PDG Štepanjsko naselje, ČO DeSUS Moste, Skala-Fešta na Fužinah

*informacije in dokumenti v seznanitev*,

OGDP MU MOL: javna razsvetljava na Moškričevi 40 a, klopi na Turnskem nabrežju, varna pot v šolo Pod ježami in Potrčevi 20-22, brv čez Ljubljanico pri Zaloški 48 z ureditvijo okolice in požarnega črpališča, odgovori: o okolici SŠGT, spustu robnikov na N. Fužinah, o drevesu pri Zaloški 48; o prometnih grbinah na Toplarniški, parkirišče pred Tržnico Moste; o drevesih na Pugljevi, o prepovedi parkiranja na Kosovelovi od Povšetove do Koširjeve; SLS MU MOL: oglasna vitrina-soglasje Pošte Slovenija, akcija »Naj blok«; Služba za notranjo revizijo MU MOL: najava začetka postopka notranje revizije;

*ČS v medijih*

Dnevnik: Park bo povezal Štepanjsko naselje s Fužinami (park Muste), Povšetova ulica, Vi vprašate, mi poiščemo odgovor - o prenovi Ul. Goce Delčeva, Prenova Tržnice Moste, Fužinetlon: predzimsko povabilo sosedov k vadbi; Zeleni glas: Za lepšo Ljubljano 2016; Megavat: MDS 2016; Urbani izziv, posebna izdaja 2015: Resnične Fužine.

**3. Pobude krajanov in drugih** (stanovalci stolpnice Proletarska 2-težave z obnovo fasade; Občan…-ureditev otroškega igrišča ob Kajuhovi 42-44; Občan… in Občan… - hrup in smrad iz smeri nekdanjega Julona; Občan… – ureditev površin ob sotočju Gruberjevega prekopa in Ljubljanice; OGDP MU MOL: ureditev otroškega igrišča v Parku Kodeljevo; Psihiatrična klinika: pobuda za postavitev zunanjega fitnesa ob kliniki; MZPM: Zavestno starševstvo-pobuda za sodelovanje pri izobraževanju staršev, SLS MU MOL: predlog lokacij za postajališča bicikelj, Občan…: predlog za hitrostne ovire Pod ježami-Partizanska).

**4. Finančne zadeve** (rebalans proračuna 2016, sejnine 2016, finančna načrta za 2017 in 2018, mala dela 2017 in 2018)

**5. Predlogi**, pobude, vprašanja članic in članov Sveta ČS:

- ga. Virant in g. Horvat: **nakup knjig »Moščanska kronika«**

Navzočih je bilo 13 članov Sveta. Opredeljenih je bilo 13 članov. Za predlagani dnevni red je glasovalo 13članov Sveta.

**DNEVNI RED 8. SEJE JE BIL SPREJET.**

***AD 1***

***Zapisniki sej Sveta ČS Moste***

Zapisnike so vsi vabljeni prejeli kot gradivo. Ga. Gogala je podala poročilo o zapisnikih. Razprave ni bilo.

Predlagan je bil

**SKLEP 1/8:**

**Svet ČS Moste potrjuje zapisnike: 7. redne, 9. izredne, 10. izredne, 11. izredne seje**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 1/8 JE BIL SPREJET.**

**AD 2**

**2. Poročila**

* ***o udeležbah in posvetih***

Vsi vabljeni so dobili bogato gradivo o udeležbah na MAO – otvoritev opečnatih teras Future arch.platform; MOL-koordinacije s podžupanom, zbori članov: ZZB Moste-Selo-Nove Fužine, PDG Štepanjsko naselje, ČO DeSUS Moste, Skala-Fešta na Fužinah. Najodmevnejša je bila udeležba v projektu Muzeja za arhitekturo in oblikovanje. Razprave ni bilo. Navzoči so se seznanili o poročilih o udeležbah.

* ***informacije oz. dokumenti v seznanitev***

Gradivo je bilo tudi tu priloženo. Predsednica je povzela na kratko:

Dodatne javne lučke na Moškričevi 40 a nismo dobili, na turnskem nabrežju dobili 3 klopce, velik uspeh in po več kot desetletju dolgem »bojevanju« smo dobili varnejšo pot v šolo iz Zelene jame (Jarše) preko Potrčeve 20 in 22 v naši ČS proti OŠ Vodmat v ČS Center.

Končala se je obnova brvi čez Ljubljanico iz Zaloške na Pugljevo – tudi to je ČS Moste dolgo prosila. Novo drevo, ki je tam in se je začelo sušiti, je ČS dobila odgovor: drevo ni v pristojnosti MOL. Bi bil pa tam zaželen kakšen košek za odpadke.

OGDP je obvestil, da je potekala izbira najugodnejšega ponudnika za ureditev okolice SŠGT, da so KPLju naročili spust robnikov na notranji ulici Nove Fužine, grbin na Toplarniški ulici žal v tem trenutku ne bo, klančina za invalide pri Tržnici Moste je naročena pri JP LPT, drevesa na Pugljevi ne bodo dobila opore, ker se na MOL bojijo poškodovati korenine dreves.

Na Kosovelovi, kjer se je na pobudo ČS in občanov, postavilo dva znaka – prepoved ustavljanja in parkiranja – enega v križišču s Povšetovo, drugega s Koširjevo. Bližnji stanovalci so podajali pritožbe, drugi so znake odstranjevali, tretji so jih obračali v hiše… Kar hud vandalizem nad prometnima znakoma. Potem se je tehnično urejeno tako, da je kraja ali obračanje znakov težje. V primeru, da se zazna parkiranje, ki bi bilo ovirajoče za promet v obeh križiščih, se pokliče Mestno redarstvo oz. se prosi za njihovo ukrepanje.

Pošta je dala soglasje ČS za oglasno omarico na svojem objektu na Novih Fužinah 33, SLS jo mora naročiti in postaviti, kdaj bo to, se pa ne ve.

Naša ČS in ostale smo v postopku notranje revizije. Seznanitvenega sestanka se je udeležila ga. Gogala in je navzoče seznanila s povedanim na sestanku. Bil je 13. 10. 2016, pojasnjeno je bilo, da ima revizija za cilj podati oceno o ustreznosti poslovanja, o pripravi izjave o notranjem nadzoru (ter registra tveganja) in ocenitev napredka.

Za »Naj blok« ni noben član podal nobenega predloga.

* ***ČS v medijih***

Gradivo so prejeli vsi vabljeni skupaj z vabilom, članek o o Fužinetlonu pa so prejeli že prej po elektronski pošti. V gradivu je strokovni članek Resnične Fužine, ki je izšel že 2015, a smo ga dobili šele junija letos in je priložen, ker marsikoga zanima, predvsem članice in člane Sveta, kaj v resnici so Nove Fužine.

Predlagan je bil

**SKLEP 2/8:**

**Svet ČS Moste se je seznanil s poročili o udeležbah in posvetih, z informacijami oz. dokumenti v seznanitev, in s članki o ČS v časopisih. V bližini brvi na Zaloški 48 pri klopi se predlaga postavitev enega koška za odpadke. Na Kosovelovi v križišču s Povšetovo in Koširjevo, če bo zaznano parkiranje, ki bi oviralo promet v obeh križiščih, se za ukrepanje zaprosi Mestno redarstvo.**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 2/8 JE BIL SPREJET.**

**AD 3**

**Pobude krajanov in drugih**

*stanovalci stolpnice Proletarska 2-težave z obnovo fasade*

Dopis stanovalcev stolpnice Proletarska 2-težave z obnovo fasade so vsi vabljeni dobili kot gradivo skupaj z vabilom. Fasada se obnavlja. Razprave ni bilo.

Predlagan je bil

**SKLEP 3/8:**

**Svet ČS Moste se je seznanil z dopisom stanovalcev stolpnice Proletarska 2.**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 3/8 JE BIL SPREJET.**

*Občan…-ureditev otroškega igrišča ob Kajuhovi 42-44*

Vlogo za ureditev otroškega igrišča ob Kajuhovi 42-44 so vsi vabljeni dobili kot gradivo skupaj z vabilom. Stanje na tem igrišču so si ogledali nekateri člani Sveta in strokovni sodelavki, ko je bila ČS Moste ambasador Zelene prestolnice. Predlagana je bila obnova, vendar je bilo je kar nekaj zapletov z MOLom, saj igrala, ki so v lasti MOL stojijo na parceli, ki je v lasti države. Ga. Gogala je poročala, da so igrala na tem igrišču sedaj obnovljena.

**SKLEP 4/8:**

**Svet ČS Moste se je seznanil z vlogo g. … za ureditev otroškega igrišča ob Kajuhovi 42 in s tem, da so igrala bila obnovljena.**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 4/8 JE BIL SPREJET.**

*Občan … in Občan … - hrup in smrad iz smeri nekdanjega Julona*

Obe vlogi so dobili vsi vabljeni v gradivu skupaj z vabilom. Vlogi sta bili posredovani tudi na OVO (oddelek za varstvo okolja) MU MOL, ki je glede te problematike že imel sestanek, a z rezultati sestanka ČS Moste še ni bila seznanjena. Po razpravi (sodelovali so Ferenčak Marin, Bole, Šivec) je bil predlagan

**SKLEP 5/8:**

**Svet ČS Moste še naprej spremlja problematiko hrupa in smradu iz smeri nekdanjega Julona ter vztraja na seznanitvi z ukrepi s strani pristojnih na MOL. V kolikor seznanitve z ukrepi ne bo na ČS v doglednem času, naj ga. Šivec opozori na to podžupana g. Koželja in g. Crneka, direktorico MOL ga. Heglerjevo in načelnico OVO ga. Jazbinšek Sršen.**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 5/8 JE BIL SPREJET.**

*Občan … – ureditev površin ob sotočju Gruberjevega prekopa in Ljubljanice*

Vloga je bila poslana kot gradivo skupaj z vabilom. Predsednica je povedala, da smo z idejo o parku na tem delu seznanili podžupana Koželja, park se je že začel urejati, vendar bo urejanje najbrž oteževalo to, da se je izkazalo, da je tam ena majhna trikotna parcela v zasebni lasti.

**SKLEP 6/8:**

**Svet ČS Moste še naprej spremlja in se strinja z ureditvijo parka ob sotočju Gruberjevega prekopa in Ljubljanice.**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 6/8 JE BIL SPREJET.**

*OGDP MU MOL: ureditev otroškega igrišča v Parku Kodeljevo*

Načrt ureditve so dobili vsi vabljeni dobili kot gradivo skupaj z vabilom v seznanitev. Gre za OI prve kategorije. V preteklosti bilo veliko pritožb: nad sprehajalci psov, nad nezavarovanim dostopom do žel.proge, zasmetenost, enormne luže ob igralih, itd.

**SKLEP 7/8:**

**Svet ČS Moste bo spremljal urejanje otroškega igrišča v Parku Kodeljevo.**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 7/8 JE BIL SPREJET.**

*Psihiatrična klinika: pobuda za postavitev zunanjega fitnesa ob kliniki*

Obvestilo so dobili vsi vabljeni skupaj z vabilom kot gradivo. Postavili smo 3 fitnese na prostem. Kar nekaj žolča se je moralo preliti, saj sistemsko vzdrževanje naprav ali drugih rezultatov »malih del« na MOLu ni bilo urejeno. Veselje do fitnesov v 6 letih nam je pošlo. Poleg tega je navodilo, da se »mala dela« (karkoli že so) postavlja na MOLovih površinah. Psihiatrična klinika in njeno okolje ni v lasti MOL, zato tam ne načrtujemo nič.

**SKLEP 8/8:**

**Svet ČS Moste v 2017 in 2018 v sklopu »malih del« ne načrtuje postavitev fitnesa na prostem v bližini Psihiatrične klinike na Studencu.**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 8/8 JE BIL SPREJET.**

*MZPM: Zavestno starševstvo-pobuda za sodelovanje pri izobraževanju staršev*

Pobudo in program so dobili vsi vabljeni kot gradivo skupaj z vabilom. MZPM bi namreč imela predavanja, ki jih seveda mora nekdo obiskati, najbolje krajan-starš.

ČS nima podatkov o krajanih, še najmanj o tem, kdo so starši in koliko so stari njihovi otroci, zato si je sodelovanje težko zamisliti. Pot do staršev si bo MZPM najlaže pridobila preko vrtcev, šol, itd.

**SKLEP 9/8:**

**Svet ČS Moste v 2017 in 2018 ne načrtuje predavanj za starše, ker teh podatkov o starševstvu krajanov nima in jih tudi nima pravice (varstvo osebnih podatkov) zbirati in uporabljati.**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 9/8 JE BIL SPREJET.**

*SLS MU MOL: predlog lokacij za postajališča Bicikelj*

Navzoči so prejeli pobudo na seji. Predsednica je povedala, da imamo sedaj v naši ČS oz. njeni bližini dve postajališči Bicikelj, in sicer ob križišču Zaloške z Grablovičevo pri mostu čez Ljubljanico in na Zaloški pri Tržnici Moste. Podali naj bi le dva predloga za dve lokaciji, a navzoči so menili, da se potrebuje več izposojevalnic koles.

**SKLEP 10/8:**

**Postajališča oz. izposojevalnice koles Bicikelj se v ČS Moste predlaga na naslednjih lokacijah:**

**skrajni vzhodni del ob ploščadi Preglov trg 15 (naselje Nove Fužine, KO Slape, št. parcele 1797), kar Svet ČS Moste prosi, naj se prednostno upošteva, saj gre za lokacijo v središču naselja s 13 tisoč prebivalci, Park Kodeljevo (v bližini pristave gradu Kodeljevo, naselje Kodeljevo), ob križišču Zaloške s Kajuhovo (naselje Selo), ob notranji ulici  Nove Fužine 7 (bližina primarnega centra), ob križišču Zaloška / Chengdujska (naselje Studenec v bližini P+R). Vse predlagane površine so po evidenci ČS Moste v lasti MOL.**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 10/8 JE BIL SPREJET.**

*Občan …: predlog za hitrostne ovire Pod ježami-Partizanska).*

Pobudo so vsi navzoči prejeli na seji. G. … je predlagal, da se fizično zmanjša hitrosti vozil v stičišču Partizanske ulice z ulico Pod ježami in hkrati prepreči možnost trkov vozil v mimoidoče, v okoliške hiše in ograje. Podpredsednik Sveta ČS Moste, g. Zaplatil, je povedal, da je Svet ČS to problematiko obravnaval že v prejšnjih mandatih, takrat je bilo mnenje, da je umirjanje prometa Pod ježami nujno. Istega mnenja so bili sedaj tudi vsi navzoči na tej seji. Najbolj so izpostavljeni in ogroženi pešci, ki hodijo mimo hiš Društvene 35 in Vodmatske 34, ter stanovalci obeh naslovov in njihove ograje oz. premoženje. Svet ČS Moste se je zavedal, da grbine kot šikane prehitrim vozilom niso preveč dobra rešitev, zlasti ne v času izvajanja pluženja zimske službe, a je bil predlagan

**SKLEP 11/8:**

**Predlaga se začasna postavitev ene ali dveh grbin v stičišču Partizanske ulice z ulico Pod ježami, ki bi jih nato odstranili ob posodobitvi stičišča: nov rondo oz. krožišče oz. druga ustrezna rešitev, slednje je po mnenju Sveta ČS Moste potrebno načrtovati v naslednjih dveh letih tudi zaradi bližine Osnovne šole Vodmat, Zdravstvenega doma Moste in objektov preskrbe (tržnica, trgovina, lekarna, itd.) v središču Most, kamor prebivalci tega dela četrti gravitirajo.**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 11/8 JE BIL SPREJET.**

**AD 4**

**Finančne zadeve**

*Rebalans proračuna 2016*

Gradivo so vsi vabljeni prejeli skupaj z vabilom. Na 5. seji je bila s sklepom predsednica Sveta pooblaščena, da odobri in da izvede vse potrebne prerazporeditve sredstev v okviru razpoložljive mase sredstev in vse potrebne finančne postopke v skladu z izvedbenim načrtom in druge aktivnosti, ki so v vsebinski skladnosti z opredelitvami v finančnem načrtu za 2016. leto.

**SKLEP 12/8:**

**Svet ČS Moste se je seznanil z rebalansom Proračuna MOL 2016 in se strinja s prerazporeditvami sredstev. Predsednico Sveta se pooblasti, da izvrši vse potrebne postopke v zvezi s prerazporeditvami.**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 12/8 JE BIL SPREJET.**

*Sejnine 2016*

Gradivo je bilo deloma posredovano z navadno pošto, deloma pa po elektronski pošti. Na seznamu udeležb je upoštevano 7 ŽE opravljenih sej in 3 predvidene, tako da bodo imeli nekateri člani 10 udeležb na 10 sejah.

**SKLEP 13/8:**

**Sejnine za 2016 se izplačajo na podlagi poročila SLS MU MOL, ki bo nastal na osnovi dejanske evidence udeležbe članic in članov Sveta Četrtne skupnosti Moste v 2016. letu in sicer v skupni predvideni višini =5.585,03 €. Predsednico Sveta se pooblasti, da izvrši vse potrebne postopke za izplačilo.**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 13/8 JE BIL SPREJET.**

*Finančna načrta za 2017 in 2018 in mala dela 2017 in 2018*

Kot gradivo so vsi vabljeni domov dobili izvlečka iz osnutkov odloka PRORAČUNA MOL za 2017 in 2018. Vsak zase ima več kot 400 strani, tako da se je predsednica zahvalila strokovni delavki ga. Gogala, da je oba pregledala. Hkrati pa so vsi vabljeni dobili tudi delovne pripomočke za finančna načrta za ČS Moste za 2017 in 2018 ter mala dela. Po elektronski pošti je bil posredovan predlog razdelitve sredstev.

**SKLEP 14/8:**

**Svet ČS Moste sprejema in potrjuje finančna načrta za 2017 in 2018 s predlagano razdelitvijo sredstev.**

**V primeru sprememb (sprememba mase sredstev za četrtne skupnosti) se pooblasti predsednico Sveta in obe koordinatorki, da skladno s spremembami izvedejo korekcijo po potrebi vsebinskega in finančnega dela finančnih načrtov ČS Moste za 2017 in 2018 ter korekcijo vsebine in sredstev za »mala dela«.**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 14/8 JE BIL SPREJET.**

Ker so otroška igrišča v zelo slabem stanju (zlasti otroška igrišča III. kategorije) je bilo predlagano, da se v ČS Moste v letih 2017 in 2018 z malimi deli nadaljuje na področju otroških igrišč III. kategorije z nakupom sodobnejših igral. Neustrezno stanje igral, ki so zastarela (s kovinskimi ogrodji so stara okoli 50 let, z lesenimi ogrodji pa okoli 35 let) so ugotavljali že člani Sveta ČS Moste, ki so si ogledali nekatera igrišča v času, ko je bila ČS Moste Zeleni ambasador.

Glede »malih del« 2017 in 2018 se je glasovalo o naslednjem sklepu, in sicer

**SKLEP 15/8:**

**»Mala dela« v 2017. letu se nameni za posodabljanje in obnovo otroških igrišč III. kategorije. Ker MOL namerava obnoviti otroško igrišče I. kategorije v Parku Kodeljevo, kar je na skrajnem ZAHODU naše četrti, se »mala dela« pričnejo na igriščih na skrajnem VZHODU in se jih nadaljujejo proti zahodu.**

**Za »mala dela« v 2018. letu se predlaga postavitev igrala »žičnica« na zunanje šolsko igrišče na vzhodni strani OŠ Ketteja in Murna.**

Navzočih je bilo 13 članov Sveta. Opredeljenih je bilo 12 članov. Za predlagani sklep je glasovalo 12članov Sveta.

**SKLEP 15/8 JE BIL SPREJET.**

**AD 5**

**Predlogi, pobude, vprašanja članic in članov Sveta ČS**

*ga. Virant in g. Horvat:* ***nakup knjig »Moščanska kronika«***

Člana Sveta sta predlagala, ker sredstva za knjige in strokovno literaturo v 2016. letu še niso bila porabljena, da se pri navedeni založbi naroči ustrezno število *Moščanske kronike* v razpoložljivi višini sredstev =289,00 € (to je za 9 izvodov). *Moščanska kronika* je primerno darilo ČS Moste za knjižnice v Domovih starejših občanov Moste in Fužine, ob sodelovanju z MAO - Muzejem za arhitekturo in oblikovanje ter pri podobnih sodelovanjih in stikih, ki jih ima naša ČS.

**SKLEP 16/8:**

**Naroči se 9 izvodov *Moščanske kronike* v razpoložljivi višini sredstev =289,00 €. *Moščanska kronika* bo nato služila za primerno darilo ČS Moste za knjižnice v Domovih starejših občanov Moste in Fužine, ob sodelovanju z MAO - Muzejem za arhitekturo in oblikovanje ter pri podobnih sodelovanjih in stikih, ki jih ima naša ČS.**

Navzočih je bilo 13 članov Sveta. Opredeljenih je bilo 12 članov. Za predlagani sklep je glasovalo 12članov Sveta.

**SKLEP 16/8 JE BIL SPREJET.**

*Ga. Mira Ključanin:* je povedala, da še vedno niso urejene korenine dreves, ki razrivajo oz. nevarno dvigujejo asfalt površin za pešce (pri transformatorju Brodarjev trg), na otroškem igrišču (Brodarjev trg 6 in 7) ponovno zaprositi za obnovo peska in dodati koške za smeti. Glede obojega naj se urgira na OGDP.

*G. Matej Čepeljnik*: je povedal in opozoril na zaparkiranost ter tvegano vožnjo mimo pri primarnem centru Na Preglovem trgu oz. Nove Fužine 33. Med sejo se je ugotovilo, da površine niso MOL, ampak od nosilcev dejavnosti, zato se opozori upravnika, ki je Emona, da uredi in prepreči kaotično parkiranje okoli Novih Fužin 33, zlasti na zahodnem delu.

*G. Stanislav Markoja*: je opozoril na odmetavanje večjih kosov hrane pred trgovino Tuš in Center kulture Španski borci ter pred Mercatorjem na Proletarski, ki se nato valajo dneve in dneve ter kazijo izgled. To počne neka starejša gospa že v zgodnjih jutranjih urah. Predlaga, da se obvesti MR ali pa inšpekcijo.

**SKLEP 17/8:**

**Svet ČS Moste se je seznanil s predlogi oziroma opozorili, ki so jih podali ga. Ključanin, g. Čepeljnik in g. Markoja. Pisno se obvesti oz. opozori pristojne ter zaprosi za izvedbo oz. ukrepanje.**

Navzočih je bilo 13 članov Sveta. Opredeljenih je bilo 13 članov. Za predlagani sklep je glasovalo 13članov Sveta.

**SKLEP 17/8 JE BIL SPREJET.**

Pripravila:

*Darja Gogala Stanislava Marija Ferenčak Marin*

Koordinatorka VI predsednica Sveta Četrtne skupnosti Moste

Mestne občine Ljubljana